दैनिक जागरण में कई फेरबदल हुए हैं. लखनऊ तथा कानुपर से कुछ लोगों को इधर उधर किया गया है. बताया जा रहा है कि आज प्रबंधन की कानपुर में मीटिंग होने वाली है, जिसमें कुछ और तबादले संभावित हैं. साथ ही तबादले की जद में आए लोगों को लेटर भी पकड़ाया जा सकता है. बताया जा रहा है कि कानपुर में डीएनई जितेंद्र त्रिपाठी, जो आउटपुट की जिम्‍मेदारी संभाल रहे थे उन्‍हें नोएडा भेजा जा रहा है. वहीं इनपुट हेड के रूप में जिम्‍मेदारी संभाल रहे संजीव मिश्र को लखनऊ भेजे जाने की संभावना है. हालांकि संजीव ने इस तरह की कोई जानकारी होने से इनकार किया है.